CELEX: 32014R1250
Language: lt
Date: 2014-11-21 00:00:00
Title: 2014 m. lapkričio 21 d. Komisijos įgyvendinimo reglamentas (ES) Nr. 1250/2014, kuriuo iš dalies keičiamos Reglamento (EB) Nr. 891/2009 nuostatos dėl Serbijos kilmės cukraus tarifinių kvotų

22.11.2014   
            
            
               LT
            
            
               Europos Sąjungos oficialusis leidinys
            
            
               L 335/10
            
         KOMISIJOS ĮGYVENDINIMO REGLAMENTAS (ES) Nr. 1250/2014
   2014 m. lapkričio 21 d.
   kuriuo iš dalies keičiamos Reglamento (EB) Nr. 891/2009 nuostatos dėl Serbijos kilmės cukraus tarifinių kvotų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 180 ir 187 straipsnius,
   kadangi:
   
               (1)
            
            
               Europos Bendrijų bei jų valstybių narių ir Serbijos stabilizacijos ir asociacijos susitarimas (2) (toliau – SAS) buvo patvirtintas Tarybos ir Komisijos sprendimu 2013/490/ES, Euratomas (3) ir įsigaliojo 2013 m. rugsėjo 1 d. SAS 26 straipsnio 4 dalyje numatyta, kad į Sąjungą leidžiama be muito importuoti Kombinuotosios nomenklatūros 1701 ir 1702 pozicijoms priskiriamus Serbijos kilmės produktus, neviršijant 180 000 tonų metinės tarifinės kvotos;
            
         
               (2)
            
            
               2014 m. birželio 25 d. buvo pasirašytas Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (4) (toliau – Protokolas). Jį pasirašyti Europos Sąjungos, Europos atominės energijos bendrijos ir valstybių narių vardu leista Tarybos sprendimais 2014/517/ES (5) ir 2014/518/Euratomas (6);
            
         
               (3)
            
            
               Protokolo 2 straipsnyje pateiktas SAS 26 straipsnio 4 dalies pakeitimas, kuriuo siekiama padidinti galiojančias Serbijos kilmės cukraus tarifines kvotas neviršijant 181 000 tonų metinės tarifinės kvotos;
            
         
               (4)
            
            
               pagal Sprendimo 2014/517/ES 3 straipsnį, kol bus užbaigtos Protokolo sudarymo procedūros, jis taikomas laikinai, atsižvelgiant į jo 14 straipsnį, nuo pirmos mėnesio dienos praėjus vienam mėnesiui po jo pasirašymo dienos. Todėl galiojančių Serbijos kilmės cukraus tarifinių kvotų padidinimas turėtų būti taikomas nuo 2014 m. rugpjūčio 1 d.;
            
         
               (5)
            
            
               Komisijos reglamentu (EB) Nr. 891/2009 (7) leidžiama naudoti tam tikras tarifines kvotas cukraus sektoriuje, įskaitant Serbijos kilmės cukraus tarifines kvotas, ir nustatoma jų administravimo tvarka. Todėl jį reikia iš dalies pakeisti atsižvelgiant į Protokolą;
            
         
               (6)
            
            
               pagal Protokolo 11 straipsnį pirmaisiais Protokolo laikino taikymo metais naujųjų tarifinių kvotų apimtys ir galiojančių tarifinių kvotų padidinimas apskaičiuojami proporcingai Protokole nustatytoms bazinėms metinėms apimtims, atsižvelgiant į laikotarpio dalį iki 2014 m. rugpjūčio 1 d. Todėl 2014 m. galiojančių Serbijos kilmės cukraus tarifinių kvotų padidinimu turėtų būti galima naudotis 2014 m. rugpjūčio 1 d. – 2014 m. gruodžio 31 d.;
            
         
               (7)
            
            
               atsižvelgiant į tai, kad pagal Reglamento (EB) Nr. 891/2009 3 straipsnio 1 dalį tarifinės kvotos tame sektoriuje administruojamos kiekvienais prekybos metais, pagal Protokolą reikia atsižvelgti į proporcingą tarifinių kvotų, kurias leista naudoti 2013–2014 prekybos metais, ir tarifinių kvotų, skirtinų 2014–2015 prekybos metais, padidinimą. Proporcingas metinės apimties padidinimas 2014 m. rugpjūčio ir rugsėjo mėn. atitinka 167 tonas cukraus. Kadangi iki 2013–2014 prekybos metų pabaigos šio kiekio nebus galima išnaudoti, turėtų būti galima jį naudoti 2014–2015 prekybos metais;
            
         
               (8)
            
            
               SAS, remiantis jo 135 straipsnio antra pastraipa, netaikomas Kosovui (8). Tarybos reglamentas (EB) Nr. 2007/2000 (9) buvo panaikintas Reglamentu (EB) Nr. 1215/2009 (10). Reglamente (EB) Nr. 1215/2009 nebėra numatyta nuolaidų Kombinuotosios nomenklatūros 1701 ir 1702 pozicijoms priskiriamų Kosovo kilmės produktų importui į Sąjungą, todėl Reglamente (EB) Nr. 891/2009 reikėtų išbraukti nuorodas į Reglamentą (EB) Nr. 2007/2000 ir į Kosovą;
            
         
               (9)
            
            
               todėl Reglamentas (EB) Nr. 891/2009 turėtų būti atitinkamai iš dalies pakeistas;
            
         
               (10)
            
            
               kadangi 2014–2015 prekybos metai prasideda 2014 m. spalio 1 d., o Reglamento (EB) Nr. 891/2009 pakeitimai turėtų būti pradėti taikyti ko greičiau, šis reglamentas turėtų įsigalioti nedelsiant;
            
         
               (11)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 891/2009 iš dalies keičiamas taip:
   
               1)
            
            
               1 straipsnio b punktas išbraukiamas;
            
         
               2)
            
            
               1 straipsnio g punktas pakeičiamas taip:
               
                           „g)
                        
                        
                           Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo (11) 26 straipsnio 4 dalyje su pakeitimais, padarytais Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolu, kuriuo atsižvelgiama į Kroatijos Respublikos įstojimą į Europos Sąjungą (12).
                        
                     
         
               3)
            
            
               2 straipsnio b punkte išbraukiamas pavadinimas Kosovas ir atitinkama išnaša;
            
         
               4)
            
            
               I priedo II dalis pakeičiama šio reglamento priedo tekstu.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014–2015 prekybos metų.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 21 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  OL L 278, 2013 10 18, p. 16.
   
      (3)  2013 m. liepos 22 d. Tarybos ir Komisijos sprendimas 2013/490/ES, Euratomas dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo sudarymo (OL L 278, 2013 10 18, p. 14).
   
      (4)  OL L 233, 2014 8 6, p. 3.
   
      (5)  2014 m. balandžio 14 d. Tarybos sprendimas 2014/517/ES dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo (OL L 233, 2014 8 6, p. 1).
   
      (6)  2014 m. balandžio 14 d. Tarybos sprendimas 2014/518/Euratomas, kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (OL L 233, 2014 8 6, p. 20).
   
      (7)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).
   
      (8)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.
   
      (9)  2000 m. rugsėjo 18 d. Tarybos reglamentas (EB) Nr. 2007/2000, įvedantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiantis Reglamentą (EB) Nr. 2820/98 ir panaikinantis Reglamentus (EB) Nr. 1763/1999 ir (EB) Nr. 6/2000 (OL L 240, 2000 9 23, p. 1).
   
      (10)  2009 m. lapkričio 30 d. Tarybos reglamentas (EB) Nr. 1215/2009, nustatantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms (OL L 328, 2009 12 15, p. 1).
   
      (11)  OL L 278, 2013 10 18, p. 16.
   
      (12)  OL L 233, 2014 8 6, p. 3.“
   
      PRIEDAS
      Reglamento ((EB) Nr. 891/2009 I priedo II dalis pakeičiama taip:
      
         
            „II dalis. Balkanų cukrus
         
         
                     TREČIOJI ŠALIS arba muitų teritorijos
                  
                  
                     Eilės Nr.
                  
                  
                     KN kodas
                  
                  
                     Kiekiai (tonomis)
                  
                  
                     Kvotos muito norma (EUR/ton)
                  
               
                     Albanija
                  
                  
                     09.4324
                  
                  
                     1701 ir 1702
                  
                  
                     1 000
                  
                  
                     0
                  
               
                     Bosnija ir Hercegovina
                  
                  
                     09.4325
                  
                  
                     1701 ir 1702
                  
                  
                     12 000
                  
                  
                     0
                  
               
                     Serbija
                  
                  
                     09.4326
                  
                  
                     1701 ir 1702
                  
                  
                     181 000 (1)
                     
                  
                  
                     0
                  
               
                     Buvusioji Jugoslavijos Respublika Makedonija
                  
                  
                     09.4327
                  
                  
                     1701 ir 1702
                  
                  
                     7 000
                  
                  
                     0
                  
               
      
         (1)  2014–2015 prekybos metų kiekis – 181 167 tonos.“